El viaz el xe na paroła bełunexe par indicar un troso doparà dai camosi e drio dai casadori e ke'l core de traverso sui muri de rocia, sora na cengia streta e esposta asè. Ghe xe diversi viaz in giro par łe Dołomiti. Sul Bosconero se trova el Viaz del Fonch, el Viaz de l'Ors, el Viaz de łe Goze, el Viaz dei Andre e el Viaz de łe Ponte, sui Spiz de Zoldo el Viaz del Goneła, sul S-ciara el Viaz dei Camorz, sułe Pałe de S. Martin el Viaz del Bus, sul S. Sebastian el Viaz dei Cengioni.